జెండాని కైవసం చేసుకునే ఆటలో,
మనం నిజానికి జెండాని కైవశం చేసుకోవడానికి పెద్దగా ప్రయత్నిస్తున్నట్లు అనిపించడం లేదు.
ఇది ఏదో దాగుడుమూతలు ఆడుతున్నట్లు ఉంది.
ఇదంతా నా వ్యూహంలో భాగమే, శాలీ.
ఇప్పుడు పెప్పర్మింట్ ప్యాటీ ఇంకా ఆమె జట్టు కలిసి జెండాని తీసుకోవడానికి వెళ్లారు కాబట్టి,
మనం దొంగచాటుగా వెళ్లి వాళ్ల జెండాని సొంతం చేసుకుందాం.
జెండా కైవసం ఆట అనేది ఎవరు ముందుగా పరిగెత్తి జెండాని సంపాదిస్తే వాళ్లదే గెలుపు అని
చాలామంది అనుకుంటారు.
కానీ చూడు, కాస్త ఓర్పు ఉంటే...
ఆ జెండా పోయింది.
ఏంటి? అది ఎక్కడికి పోయింది?
"నా దుప్పటికి వీడ్కోలు."
నా వ్యూహాన్ని నేను మార్చుకోవాలి.
జెండా కైవసం ఆటలో ఐదు రౌండ్లు పూర్తయ్యాయి కానీ ఒక్కసారి కూడా నేను గెలవలేదు.
అన్నిసార్లూ నువ్వు గెలవలేవు, చక్.
ఇలా చూడు, నా జట్టు నిజానికి అన్ని జెండాలనీ గెలుచుకుంది, కాబట్టి నాకు ఏం తెలిసింది?
నువ్వు నా దుప్పటి మీద అడుగులు వేస్తున్నావు.
ఈ పిచ్చి దుప్పటిని నువ్వు అసలు ఎందుకు తీసుకువచ్చావో నాకు తెలియడం లేదు.
దాని విలువ దానికి ఉంది.
ఒక నాణాల డబ్బాకి విలువ ఉంటుంది.
ఈ దుప్పటి పనికిమాలినది.
పనికిమాలినదా? "పనికిమాలినది" అంటే నీ ఉద్దేశం ఏంటి?
ఇది ఈగల్ని చంపుతుంది.
ఇది తాడులా పనికొస్తుంది.
ఎవరైనా లైనస్ ని చూశారా?
ఇది ముసుగులా కూడా ఎంతో ఉపయోగపడుతుంది.
ఇది అప్పుడప్పుడు ఉపయోగపడినా కూడా,
ఒక దుప్పటిని పట్టుకు వేళ్లాడేవారు ఎవరూ ఇంతవరకూ డబ్బు, పేరు, లేదా పలుకుబడి సంపాదించిన దాఖలా లేదు.
ఈ దుప్పటి నాకు సంతోషాన్ని ఇస్తుంది.
ఇంకా సోక్రటీస్ చెప్పాడు, "సంతృప్తి అనేదే ప్రకృతి ఇచ్చే సంపద."
ఆయనకి కూడా దుప్పటి ఉండేదా?
ఆయనకి అంగీ ఉండేది.
అయ్య బాబోయ్.
గుడ్ మార్నింగ్, స్నూపీ.
ఈ దుప్పటి ఒక ఊతకర్ర అని ఇప్పటికీ అంటాను.
ఖచ్చితంగా. ఇది ఉపయోపడుతుంది, నేను నడిచేటప్పుడు నాకు తోడుగా ఉంటుంది ఇంకా ఎవరినీ ఇబ్బందిపెట్టదు.
నా దుప్పటి! మిగతాది ఏమైపోయింది? నా దుప్పటి ఎక్కడ?
నా దుప్పటి ఎక్కడ ఉంది?
బీగల్ స్కౌట్ చిట్కాల పుస్తకం
"బీగల్ స్కౌట్ నేర్చుకోదగిన అన్ని క్రాఫ్టులలో,
అల్లికలు కన్నా పనికొచ్చేది ఇంకా ఆహ్లాదకరమైనదీ మరేదీ ఉండదు.
మీరు గనుక అల్లిక బ్యాడ్జ్ గెలుచుకుంటే
ఒక టోస్ట్ మాదిరిగా వెచ్చని అనుభూతి పొందుతారు ఇంకా అడవిలో అందరూ అసూయపడేలా ఉంటారు."
ఇది ఇలా జరగకూడదు. ఇది ఇలా జరగకూడదు.
ఇది ఇలా జరగకూడదు.
మనం వచ్చిన దారిలో తిరిగి వెళ్లి వెతికినా ప్రయోజనం లేకపోయింది, లైనస్.
కొద్ది రోజుల తరువాత నీ మిగతా బ్లాంకెట్ నీకు ఖచ్చితంగా దొరుకుతుందని నా నమ్మకం.
నిజంగా దొరుకుతుంది అంటావా? ప్రామిస్ చేస్తావా?
అంటే...
మంచి విషయాల గురించి ఆలోచించు, లైనస్.
ఇప్పుడు నీ దుప్పటి కనీసం నీ జేబులో పట్టేలా మడత పెట్టుకోవచ్చు.
ఆ దుప్పటిని మర్చిపోవడానికి ఇది ఒక అవకాశం అనుకో.
పెద్దవాళ్లు ఏం చెబుతారో తెలుసా:
అంతా బాగానే ఉన్నట్లుగా నటించు, కాలక్రమేణా పరిస్థితులు మంచిగా మారతాయి.
అది ఎప్పుడయినా నిజం అవుతుంది అంటావా?
అంటే, "పెద్దవాళ్లు" అదే చెబుతారు.
మనలో మన మాట, అది ఎక్కువగా అబద్ధపు ఆశల్ని పెంచే మాట అనిపిస్తుంది.
కానీ నీ విషయంలో అలా జరగదులే, నిజం.
నేను ఇది భరించలేను!
అతను త్వరలో కోలుకుంటాడులే.
బహుశా లూసీ చెప్పింది సరైనదే కావచ్చు. నేను అది మర్చిపోయి ముందుకు సాగాలి అనుకుంటా.
నీ చేతిరుమాలుని నా వైపు చూసి ఊపడం నేను చూశాను.
నీకు ఏమైనా కావాలా?
అయ్య బాబోయ్.
యూ... హూ, నా స్వీట్ బబ్బూ!
నువ్వు ఎందుకో తేడాగా కనిపిస్తున్నావు. నువ్వు హెయిర్ కట్ చేసుకున్నావా?
అతను చాలా మంచివాడు కదా?
నాలో ఎనిమిదో వంతుగా నేను బతకడం ఎలాగో నేర్చుకోవాలి అనుకుంటా.
నీకు ఏదైనా ఓదార్పుగా చెప్పాలంటే,
మనం ఎలాంటి అసంతృప్తికి అయినా అలవాటుపడిపోవచ్చని నేను తెలుసుకున్నాను.
అది నాకు ఏమీ ఓదార్పు ఇవ్వదు.
మళ్లీ చెప్పాలంటే, సోక్రటీస్ ఏం చెప్పాడంటే...
ఆయన ఏం చెప్పాడంటే...
ఎవరు పట్టించుకుంటారు?
అతను ఏమైనా కోలుకున్నాడా?
వాడు తన దుప్పటిని వదిలి వెళ్లిపోయాడు. ఇది నేను నమ్మలేకపోతున్నాను.
నాకు అర్థం కాలేదు, చార్లీ బ్రౌన్.
నా తమ్ముడు ఆ పిచ్చి దుప్పటిని వదిలించుకుంటే వాడికే మంచిదని నేను అనుకున్నాను.
ఇంకా నాకు కూడా మంచిదే.
కానీ వాడు బాధపడుతుంటే చూడటం నాకు కూడా బాధగానే ఉంది.
కొన్నిసార్లు మనకి సౌకర్యాన్ని, సుఖాన్ని ఇంకా భద్రతని ఇచ్చే విషయాల మీద కంటే
మనకి బాధ కలిగించే విషయాల మీద
ఎక్కువ దృష్టి పెడతాం అనుకుంటా.
నీకు తెలుసా, చార్లీ బ్రౌన్,
మిగతా అందరూ నీ గురించి ఏం అనుకున్నా కూడా,
ఆశ్చర్యకరంగా నీ మాటలు ఆలోచనాత్మకంగా ఉన్నాయి.
ఒక్క నిమిషం ఆగు.
చిరిగిన, చికాకు పెట్టే, నీలం వస్త్రం.
ఇది నా తమ్ముడి దుప్పటి.
ఇది నీకు ఎక్కడ దొరికింది?
ఇదంతా ఎలా జరిగిందో నాకు తెలియదు, కానీ నాకు ఇవన్నీ తిరిగి కావాలి.
సరే, బీగల్, మనం వస్తువులు మార్చుకుందాం.
"వద్దు" అంటే నీ ఉద్దేశం ఏంటి?
నేను ఇంకా నా ప్రతిపాదన చెప్పనే లేదు.
ఓహ్, అయ్య బాబోయ్.
నీ దగ్గర ఉన్నది ఏంటి, లైనస్?
ఇది నాకు వంట గదిలో దొరికింది.
ఇది అంత చక్కగా లేదు, కానీ ప్రస్తుతానికి పనికొస్తోంది.
నేను ఎందుకు అబద్ధం చెబుతున్నాను?
ఇది ఆలుగడ్డలు ఇంకా మురికి కంపు కొడుతోంది.
నా దుప్పటి!
కానీ... ఆగు, ఎలా?
దాని గురించి ఆందోళన పడకు.
వావ్. నువ్వు ఎలా సంపాదించగలిగావు, లూసీ?
చెప్పాలంటే ఒక మంచి పని చేయడానికి కొన్నిసార్లు చాలా నాణాలు ఖర్చు చేయాల్సి వస్తుంది.
ఐదు సెంట్లు
"బీగల్ స్కౌట్ శుభ్రంగా ఉంటుంది."
"ప్రకృతి ప్రదేశంలో క్యాంపింగ్ చేస్తున్నప్పుడు,
పర్యావరణాన్ని పాడు చేయకుండా ఉండటానికి బీగల్ స్కౌట్ ప్రయత్నిస్తుంది."
"పారిశుద్ధ్యం పనుల్ని త్వరగా చేయడం కోసం,
మంచి మ్యూజిక్ ఏదైనా ప్లే చేయడానికి ప్రయత్నించండి."
"క్యాంప్ ప్రదేశాన్ని శుభ్రం చేస్తున్నప్పుడు,
చెత్త ఏరివేత సక్రమంగా జరిగేలా చూడాలి."
"గుర్తుంచుకోండి, పరిశుభ్రత అనేది ఒక పనిగా చేయకూడదు.
దానిని ఒక సరదాగా తీసుకోవాలి."
"కానీ ఆ సరదా శ్రుతి మించకూడదు."
"గుర్తుంచుకోండి, పరిశుభ్రమైన క్యాంప్ ప్రదేశం ఎప్పుడూ సంతోషకరమైన క్యాంప్ ప్రదేశం అవుతుంది."
"ఆపరేషన్ పిజ్జా."
ఆకలిని పెంచుకోవడానికి పర్వతారోహణం కన్నా మించినది లేదు.
అదృష్టం కొద్దీ, నేను కొంత ఎక్కువ స్నాక్స్ తెచ్చుకున్నాను.
నా బొలోన్యా చితికిపోయింది.
నువ్వు ఎక్కువగా తినకపోవడమే మంచిది, చార్లీ బ్రౌన్.
ఎందుకంటే, ఈ రాత్రి 'మీ పిజ్జా మీరే చేసుకోండి' వేడుక జరగబోతోంది.
అది నిజం, నేను మర్చిపోయాను.
అన్నీ పిజ్జాలు బాగుంటాయి,
కానీ మన కోసం మనం తయారు చేసుకునే పిజ్జాలు అన్నింటికన్నా బాగుంటాయన్నది అందరికీ తెలిసిందే.
నువ్వు ఎక్కడికి వద్దాం అనుకుంటున్నావు, బీగల్?
ఓహ్, లేదు, నువ్వు రావద్దు.
'మీ పిజ్జా మీరే చేసుకోండి' వేడుక కేవలం నమోదు చేసుకున్న క్యాంప్ సభ్యులకి మాత్రమే.
నువ్వు నమోదు చేసుకున్న క్యాంప్ సభ్యుడివా?
నువ్వు కాదు అనుకుంటా. పాపం నీకు అదృష్టం లేదనిపిస్తోంది.
హేయ్, స్నూపీ.
సరే, నిన్ను తరువాత కలుస్తాను.
మీ పిండిని రొట్టెలా చేయాలంటే మీ చేతులతో ఇలా చేయండి.
నా పిండి అతుక్కుపోయింది అనుకుంటా.
కంగారు అవసరం లేదు, చక్. ఇంకా అదనంగా పిండి ముద్ద ఉంది.
లూసీ, దానిని నా వైపు విసురు.
నీకు ఇస్తున్నా.
చక్కని పిజ్జా తయారు కావాలంటే, సాస్ ని సరిసమానంగా పూయడం చాలా ముఖ్యం.
ఇదిగో ఇది చూడండి.
చూడబోతే నువ్వు దాని మీద మరీ ఎక్కువ మస్టర్డ్ పూసినట్లు ఉన్నావు, చక్.
మస్టర్డ్? పిజ్జా మీదా?
నేను మాటవరుసకి అన్నాను, చక్.
నా పరిస్థితి పూర్తిగా గందరగోళంగా ఉంది.
అది నీకు అలవాటు అయిపోతుంది.
అన్ని చీజ్ లలోకి మోజరెల్లా అనేది నా ఫేవరెట్.
మెత్తగా, తాజాగా, ఘాటు లేకుండా ఉంటుంది.
మంచి అభిరుచి ఉన్న వాళ్లకి అది సుతిమెత్తని విందు.
పైగా, దాన్ని కరిగిస్తే, ఇంకా మెత్తగా మారుతుంది.
చెత్త.
ఇక్కడ ఏదో తేడాగా ఉంది.
అది బహుశా టాపింగ్స్ అరల్లో ఉంచిన ఆంచోవీస్ చేపల ఘాటు వాసన వల్ల కావచ్చు.
మీ టాపింగ్స్ ని పైనంతా సమానంగా ఉండేలా చేయడం మంచిది.
అప్పుడు మీరు కొరికే ప్రతి ముక్కలోనూ అవి మీ నోటికి రుచిగా తగులుతాయి.
ఎప్పుడూ వాటిని కుప్పలా పోయద్దు.
ఇరుకుగా ఉంటే టాపింగ్స్ కి కూడా భయమే అన్న విషయం నాకు ఇంతవరకూ తెలియదు.
పిజ్జా మీద పైనాపిలా?
అది పిజ్జాని తియ్యగా ఉండేలా చేస్తుంది.
వావ్. ఆ టాపింగ్స్ ని చాలా నేర్పుగా పెడుతున్నావు, మార్సీ.
నా జీవితంలో ఈ విషయంలో మాత్రం నేను కాస్త గందరగోళంగా ఉండటానికి ఇష్టపడతాను, సర్.
ఇప్పుడు వీటిని మనం అవెన్ లో పెడదాం.
నువ్వు దేని గురించి ఆగిపోయావు, చార్లీ బ్రౌన్?
ఏ టాపింగ్ వేయాలో నిర్ణయించుకోలేకపోతున్నాను.
చాలా ఎక్కువ పదార్థాలు ఉండటం వల్ల నేను ఏదీ పొరపాటుగా ఎంచుకోదల్చుకోలేదు.
ఇది పిజ్జా. మనం పొరపాటుగా ఎంచుకునేవి ఏమీ ఉండవని ఖచ్చితంగా చెప్పగలను.
నేను పెప్పరోనీ వేయాలి అనుకుంటున్నాను.
సరే, పుట్టగొడుగులు.
ఇది విచిత్రంగా ఉంది.
త్వరగా రా, చార్లీ బ్రౌన్.
నిమిషం కిందట వీటిల్లో చాలా టాపింగ్స్ ఉండేవి ఒట్టు.
నాకు తెలుసు.
'మీ పిజ్జా మీరే చేసుకోండి' వేడుకకి నువ్వు రాకుండా ఉండలేవని నాకు తెలుసు.
మరేం పర్వాలేదు, మిత్రమా.
నేను తినేదాని కన్నా ఎక్కువ పిజ్జా ఉందిలే.
నన్ను అడిగితే, మనం సొంతంగా పిజ్జాని తయారు చేసుకోవడం కన్నా
మన పిజ్జాని ఇతరులతో పంచుకోవడం ఇంకా బాగుంటుంది.
అది నిజం.
అవును. నేను నా పిజ్జా మొత్తం తినలేను.
ఓహ్, మంచిది.
ఇది చెప్పడం నాకు ఇష్టం లేదు, కానీ నువ్వు మంచి మాట చెప్పావు, చార్లీ బ్రౌన్.
చార్ల్స్ ఎం. షుల్జ్ రాసిన పీనట్స్ కామిక్ కథల ఆధారంగా
తెలుగు అనువాదం: సతీశ్ కుమార్
థాంక్యూ, స్పార్కీ. ఎప్పుడూ మా మనసుల్లో ఉంటావు.